
Parlamentul României
Camera Deputaților

COMISIA PENTRU ADMINISTRAŢIE PUBLICĂ 
ŞI AMENAJAREA TERITORIULUI





	Bucureşti, 5 mai 2026

	Nr. 7c-7/327



A V I Z
asupra proiectului de Lege pentru aprobarea Ordonanţei de urgenţă a Guvernului nr.16/2026 privind modificarea art.XXI alin.(1) din Legea nr.14/2025 pentru modificarea şi completarea Legii cetăţeniei române nr.21/1991, precum şi pentru modificarea şi completarea altor acte normative

	În conformitate cu prevederile art. 95 și 118 alin. (3) din Regulamentul Camerei Deputaţilor, republicat, cu modificările ulterioare, Comisia pentru administraţie publică și amenajarea teritoriului a fost sesizată, spre dezbatere și  avizare în procedură de urgență, prin adresa nr. PL-x 299/2026 din 2 aprilie 2026, cu proiectul de Lege pentru aprobarea Ordonanţei de urgenţă a Guvernului nr.16/2026 privind modificarea art.XXI alin.(1) din Legea nr.14/2025 pentru modificarea şi completarea Legii cetăţeniei române nr.21/1991, precum şi pentru modificarea şi completarea altor acte normative. 
	Potrivit prevederilor art. 62 din Regulamentul Camerei Deputaţilor, republicat, cu modificările ulterioare, membrii Comisiei pentru administraţie publică și amenajarea teritoriului au examinat proiectul de lege în şedinţa din data de 4 mai 2026.
	În urma finalizării dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.

